Oopbronkode - Wikipedia
(Aangestuur vanaf Open source)
Kenteken van die Open Source Initiative
Open source [ˈoʊpən sɔːɹs] (Engels), in Afrikaans Oopbronkode, verwys na 'n versameling van sagtewarelisensies waardeur sagteware se bronkode in die openbaar toeganklik gemaak kan word, met die veronderstelling dat dit die verdere ontwikkeling en bevordering van hierdie sagteware sal bewerkstellig.
Oopbronsagteware (Engels: Open source software) staan onder een van die Open Source Initiative (OSI) se erkende lisensies. Hierdie organisasie is bemoeid met die assessering van sagteware volgens die kriteria van die Open Source Definition, wat met die beskikbaarheid van die bronkode te doen het. Hierdie kriteria het verskeie ooreenkomste met die definisie van vrye sagteware.
2 Definisie van die Open Source Initiative
3 Probleme met die terme Vrye sagteware en Open source
5 Andere Definisies
Beïnvloed deur die in 1997 gepubliseerde opstel Die katedraal en die basaar van Eric Steven Raymond, besluit Netscape in die jaar 1998 om in die lig van Microsoft se dominansie in die webblaaiermark die bronkode van die nie meer ekonomies haalbare Netscape Navigator webblaaier vry te stel. Uit hierdie vrygemaakte bronkode ontstaan later die Mozilla projek en die populêre Firefox webblaaier.
Kort daarna bevind Raymond, Bruce Perens 'n IT-spesialis, en Tim O'Reilly, die stigter van O'Reilly uitgewers, dat die vry-sagteware gemeenskap beter bemarking benodig. Om vry-sagteware as besigheidsvriendelik en minder ideologies belas toon te stel, word dan besluit om 'n nuwe bemarkingsterm vir vrye sagteware daar te stel. Die begrip Open Source word van daar af algemeen in bemarkingsinisiatiewe benut en was ook die naamgewer vir die deur Raymond, Perens en O'Reilly gestigte Open Source Initiative (OSI). Dié stiging skep oopbronkodelisensies wat aan die behoeftes van die Open-source omgewing en sy sal filosofie voldoen, maar wat ook vir besighede van belang sal wees. Een van die bekendste lisensies wat hierdeur onststaan het, is die Mozilla Public License.
Definisie van die Open Source Initiative[wysig]
Die Open Source Initiative wend die term Open Source aan op sagteware wie se lisensies aan die volgende drie karakteraanduiende kenmerke voldoen:
Die sagteware word beskikbaar gestel in 'n mens-leesbare en verstaanbare vorm: Prakties beteken dit dat die kode in die vorm van 'n sogenaamde hoeëre programmeringstaal beskikbaar gestel word. Voordat die program deur 'n rekenaar uitgevoer kan word, moet dié bronkode normalewyse deur middel van 'n sogenaamde kompileerder (Engels: Compiler) in 'n binêre vorm omgeskakel word. Binêre programkode is vir mense in 'n semantiese sin onleesbaar.